Treba li povisiti minimalnu nadnicu? (2/4/02) - 2002-04-02
Konzervativci tvrde da bi to štetilo malim poduzetnicima, koji zbog toga moraju otpuštati radnike. Liberali smatraju da minimalnu nadni
“Redovni posao bi trebao radnika izvući iz siromaštva, a ne držati ga u siromaštvu.” To je tvrdnja novo izašle knjige “Raise the Floor” koja poziva na podizanje vladinog standarda za minimalnu satnicu u Sjedinjenim Državama. . Trenutna minimalna satnica iznosi pet dolara i 15 centi. Kongres uvijek oštro debatira o podizanju minimalne satnice. Konzervativci uvjeravaju da veće nadnice štete malim poduzetnicima i prisiljavaju ih da otpuste radnike. S druge strane, liberali - kao što su i autori ove knjige - tvrde da minimalnu satnicu valjalo povećati za najmanje tri dolara, kako bi se ljudi koji rade puno radno vrijeme, mogli izdržavati. Prvobitna minimalna satnica ustanovljena je 1938. i iznosila je 25 centi. Bila je toliko neznatna da je povećala nadnice samo 300 tisuća radnika od njih 11 milijuna tada prisutnih na američkom tržištu rada. No, Holly Sklar, autor knige i direktorica bostonske znanstvene istraživačke grupe kaže da u mnogim raznim industrijskim granama, američki radnici i dalje zarađuju minimalnu satnicu: "To su ljudi koji rade u tvornicama, sobarice u hotelima, ljudi u prehrambenoj industriji - od onih koji ubiru voće i povrće na poljima do onih koji konzerviraju tu hranu u tvornicama. Zanimljiva je i ironična situacija zdravstvenih pomoćnika koji si ne mogu priuštiti niti zdravstveno osiguranje." Zakon kojim je ustanovljena minimalna satnica nalaže da ona ide u korak s inflacijom. No, Holly Sklar tvrdi da zato što je za njeno povećanje potrebno usvojiti novi zakon, a to se dogadja u Kongresu, taj je proces spor i pun debata između republikanaca i demokrata, pa stoga minimalne satnice nisu rasle sukladno inflaciji: "Od 1968. godine produktivnost američkog radnika je porasla više od 70 posto, ali u tom periodu prosječna radnička plaća jedva da je bila povećana, a to sam prilagodila inflaciji. Zapravo, kad se u obzir uzme inflaciji, minimalna satnica je u stvari pala od 1968. za 35 posto." Marie Wilson, direktorica Fondacije za žene MS i suradnica na knjizi kaže da je stotine zajednica diljem Sjedinjenih Država nezadovoljno minimalnom satnicom, te su stoga donjeli “living wage law” tj. zakon o nadnici dovoljnoj za život: "Dakle, govorimo o satnicama od osam, devet, deset, pa i više dolara. Ustvari, izračunato je koliko ljudima treba za život. Jednom kad su ljudi i lokalni zakonodavci u tim zajednicama shvatili taj koncept, donešeni su zakoni o nadnici dovoljnoj za život. I to nas zapravo ohrabruje, jer potvrdjuje da jednom kad objasnite problem, ljudi nadju prikladan odgovor." Autori ove nove knjige se nadaju da će njihova knjiga to učiniti. Da će objasniti problem na način koji izaziva ljude i američki Kongres da potraže odgovor.